काम नहीं मिलने की वजह से डिप्रेशन में थे, आज किया जाएगा अंतिम संस्कार
Kannada Agnisakshi Serial Actor Sampath J Ram Suicide Case - कन्नड़ टीवी एक्टर संपथ जे राम ने 22 अप्रैल को 35 साल की उम्र में बेंगलुरु में सुसाइड कर लिया है। संपथ ने पॉपुलर टीवी सीरियल ‘अग्निसाक्षी’ में के  काम किया था।
कन्नड़ टीवी एक्टर संपथ जे राम ने 22 अप्रैल को 35 साल की उम्र में बेंगलुरु में सुसाइड कर लिया है। संपथ ने पॉपुलर टीवी सीरियल ‘अग्निसाक्षी’ में के काम किया था। नेलामंगला में उनके घर में संपथ की लाश मिली।
डायरेक्टर राजेश ध्रुव ने शेयर किया नोट 
हाल ही में रिलीज हुई फिल्म श्री बालाजी फोटो स्टूडियो में भी संपथ दिखाई दिए थे। इस फिल्म के डायरेक्टर राजेश ध्रुव ने संपथ की मौत पर दुख जताते हुए सोशल मीडिया पर नोट शेयर किया है।
उन्होंने लिखा- हममें से किसी के भी पास संपथ की मौत की खबर को स्वीकार करने की हिम्मत नहीं है। हमें अभी और फिल्मों में काम करना था। तुम्हारे सपनों को सच करने और बड़े स्टेज पर काम करना बाकी था। प्लीज वापस आ जाओ!
काम नहीं मिलने से परेशान थे संपथ 
पिछले साल संपथ ने शादी की थी। मीडिया रिपोर्ट्स के मुताबिक संपथ को फिल्मों में काम करने का ऑफर नहीं मिल रहा था। इस वजह से संपथ डिप्रेशन में थे। इस वजह से उन्होंने सुसाइड कर लिया।
आज उनके होम टाउन एनआर पूरा में उनका अंतिम संस्कार किया जाएगा।